Аудитор

Біліктілікке қойылатын талаптар

	Білімі:
	жоғары кәсіптік білім (экономика және қаржы; бухгалтерлік есеп және аудит; қаржылық менеджмент; қаржы және аудит).
Сертификаттары: қолданыстағы «Қазақстан Республикасының мемлекеттік аудиторы» сертификатының болуы, ішкі аудит және қаржы саласындағы халықаралық кәсіби сертификаттарының (CIA, ACCA, DipIFR, CPA) болуы. 

	Жұмыс тәжірибесі мен өтілі:
	аудит және/немесе бухгалтерлік есеп, және/немесе қаржы саласында кемінде 3 жыл.
[bookmark: _GoBack]Соңғы үш жыл ішінде Қордың және/немесе оның құрылымдық бөлімшесінің басшы қызметкері лауазымын атқарған тұлғаны Аудитор лауазымына тағайындауға тыйым салынады.

	Құзыреті мен дағдылары
	Аудитор келесі құжаттарды білуі тиіс:
1) Қазақстан Республикасының Конституциясын;
2) Қазақстан Республикасының Әлеуметтік кодексін және Қордың қызметіне қатысты басқа да Қазақстан Республикасының нормативтік құқықтық актілерін;
3) Қордың Жарғысын;
4) Қор мен Басқарманың қызметін реттейтін ішкі құжаттарды, оның ішінде Қор Басқармасы Төрағасының құзыреті шегіндегі актілерді;
5) халықаралық қаржылық есептілік стандарттарын (ХҚЕС/IFRS) және Ішкі аудиттің халықаралық кәсіби стандарттарын (ІАХКС/IPPF);
6) қаржы, салық және шаруашылық заңнамасын.
Компьютермен және ұйымдастырушы техникамен жұмыс істеу дағдыларын (пайдаланушы ретінде):
деректер базасымен жұмыс істей білу;
статистикалық пакеттермен жұмыс істей білу;
электрондық кестелермен жұмыс істей білу.
Жек басына қойылатын талаптар:
Талдаулық ойлау қабілеті;
Күйзеліске төзімділік;
Шешімдерді тез қабылдай білу, командада жұмыс істей білу;
Алынған есептеулер мен зерттеулердің нәтижелерін тұжырымдай білу.




Аудиторға келесі міндеттер мен функциялар жүктеледі:
1) Қаржылық бақылау: Қаржы-шаруашылық қызметке, бөлімшелердің операцияларына тұрақты талдау жүргізу және Қор есептілігінің барлық түрлерінің сенімділігін тексеру.
2) Тәуекелдерді басқару: Тәуекелдерді басқару жүйесінің толықтығын бағалау, ішкі бақылаудың кемшіліктерін анықтау және алға қойылған мақсаттарға қол жеткізілмеу себептерін талдау.
3) Комплаенс-аудит: Қаржылық операциялардың заңдылығын, салық заңнамасының сақталуын бақылау және ұйымның сыбайлас жемқорлыққа қарсы рәсімдерінің сенімділігін тексеру.
4) Сараптамалық қызмет: Директорлар кеңесі үшін қаржылық жоспарлар бойынша сараптамалық қорытындылар дайындау және ұсынымдары бар аудиторлық есептерді ресімдеу.
5) Аудитті ұйымдастыру: Аудиторлық тексерулерді жоспарлау және жүргізу, ұсынымдардың орындалуына мониторинг жүргізу және құзыретіне кіретін мәселелер бойынша мемлекеттік органдармен өзара іс-қимыл жасау.

